దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ట్విట్టర్ నిర్ణయం వెనుక కారణాలేంటి?
బెంగళూరు కేంద్రంలోని ఆర్ అండ్ డీ విభాగాన్ని మూసేయాలని ట్విట్టర్ నిర్ణయించింది. దీనికి కారణం.. సృజనాత్మకత కొరవడటమా? లాభాలు రాకపోవడమా?
TNN | Updated:
Sep 20, 2016, 05:39PM IST
ఇండియాలోని ఇంజినీర్లను తయారు చేయడం కాదు, వారిలో ప్రతిభను వెలికి తీయాలి. కేవలం రోబో మాదిరిగా కాకుండా ఒక పని నుంచి మరో పనికి మార్పు చేందడానికి వీలుగా వారిలో నైపుణ్యాలకు సానబట్టాలి. ట్విట్టర్ తన బెంగళూరు కేంద్రంలోని ఉద్యోగులను తగ్గించుకోడానికి ప్రధాన కారణం ఈ నైపుణ్యాలు కొరవడటమే. బెంగళూరులో డెవలప్‌మెంట్ సెంటర్ వల్ల ట్విట్టర్‌కు పెద్దగా ప్రయోజనం కనిపించలేదు. కిందటి ఏడాది మొబైల్ మార్కెటింగ్ అండ్ ఎనలిస్ట్ కంపెనీ జిప్ డయల్‌ను ట్విట్టర్ కొనుగోలు చేసింది. మొత్తం కేంద్రాన్ని మూసేయాలని నిర్ణయించుకున్నా అది వీలు కాదు ఎందు కంటే జిప్ డయల్‌కు కూడా ఇందులో కొంత వాటా ఉంది. జిప్ డయల్ సామర్థ్యం, టెక్నాలజీ వల్ల ట్విట్టర్‌కు ఒరిగిందేమీ లేదు. ఇది ట్విట్టర్‌కు అంత అవసరం కూడా లేదు కాబట్టి రిసెర్చ్ అండ్ డెవలప్‌మెంట్ కేంద్రాన్ని మూసేయాలనే నిర్ణయానికి వచ్చింది.
ట్విట్టర్‌కు ప్రపంచ వ్యాప్తంగా 3860 మంది ఉద్యోగులు ఉంటే అందులో 120 మంది బెంగళూరు కేంద్రంలో పనిచేస్తున్నారు. ప్రధానంగా ఫేస్‌బుక్, ఇన్‌స్టాగ్రామ్ లాంటి సోషల్ మీడియా వెబ్‌సైట్ నుంచి ఎక్కువ పోటీ ఎదుర్కొంటుంది. అలాగే ఈ ఏడాది జూన్‌తో ముగిసిన త్రైమాసికంలో ఆదాయంలో అంచనాలు తలకిందులయ్యాయి. గత ఎనిమిదేళ్లలో వచ్చిన ఆదాయం కంటే ప్రకటనలకు అయ్యే ఖర్చు ఎక్కువగా ఉంది. ఆదాయ, వ్యయాల మధ్య వ్యత్యాసం అమాంతం పెరిగిపోయింది. అందుకే మొదట బెంగళూరు కేంద్రాన్ని మూసేయాలని నిర్ణయించింది. దీనికి సంబంధించిన విషయాలను ట్వీట్ చేస్తూ సాంకేతిక ప‌రిఙ్ఞానంతోనే మా సంస్థ మనుగడ సాధ్యం, ప్రపంచ వ్యాప్తంగా ఉన్న తమ వినియోగదారులకు మెరుగైన సేవలు అందించడానికి కృషిచేస్తుంది. మా సాధారణ సమీక్షలో బెంగళూరు సెంటర్‌ కార్యకలాపాలను నిలుపుదల చేయాలని నిర్ణయించామని ట్వీట్ చేసింది.
బెంగళూరులోని శాఖ అమెరికా బయట ఉన్న రెండో అతి పెద్ద కేంద్రం. 2014లో యాహూ కూడా 600 మంది ఉద్యోగులను ఇలాంటి కారణాలు చూపి తొలగించింది. దాని బాటలోనే ట్విట్టర్ కూడా పయనిస్తోంది. మేథో సంపత్తి విలువలకు ఇది గొడ్డలిపెట్టు లాంటిందని విశ్లేషకులు హెచ్చరిస్తున్నారు. ముఖ్యంగా హైదరాబాద్, బెంగళూరు, పుణేలోని డెవలప్‌మెంట్ సెంటర్లు నైపుణ్యాల అభివృద్ధికి కృషిచేయాల‌ని విశ్లేషకులు సూచిస్తున్నారు. ఇది ఇలాగే కొనసాగితే భవిష్యత్తులో ఆఫ్‌షోర్ రోబోటిక్ వర్క్ విధానానికి చైనా ప్రధాన పోటీదారుగా అవతరిస్తుందని అంటున్నారు. చైనా కొత్తగా ఏర్పాటు చేసిన 100 ఇంజినీరింగ్ సంస్థల్లోని విద్యార్థులకు ఇంగ్లిష్‌ను నేర్పించి ప్రపంచ విపణిలోకి త్వరలో వీరిని పంపుతుంది. వీరి ప్రభావం ఇండియాలోని ఉద్యోగార్థులపై ఉంటుంది. ఇండియాలో ఐటీ ఉద్యోగులకు జీతాలు అమెరికా మార్కెట్‌తో సమానంగా చెల్లిస్తున్నారు. అయితే చైనాలో మాత్రం ఉద్యోగులకు చాలా తక్కువ మొత్తంలో జీతాలు చెల్లిస్తున్నారు. ఇండియాలో గత మూడేళ్లలో ఆహారం, మెడిసిన్‌తో కలపి అన్ని విభాగాల్లోనూ ప్రత్యక్ష, పరోక్ష పన్నులు ఆదాయం రెండింతలు పెరిగింది. అధిక ద్రవ్యోల్భణం వల్ల అవసరమైన రంగాల్లో పెరుగుదల లోపించింది. చైనా, దుబాయ్‌లోని స్వేచ్చా పన్ను విధానం వల్ల భారత్ పోటీలో వెనుకబడే ప్రమాదం ఉందని అంటున్నారు నిపుణులు. 2000,2008 సంవత్సరాల్లో ఆర్థిక మాంద్యం నిరుద్యోగితపై ప్రభావం చూపిందని, అలాంటి పరిస్థితులు మళ్లీ పునరావృతం కాకుండా ఉండాలంటే సరైన చర్యలు తీసుకోవాలని నాస్కమ్, ఫిక్కీ హెచ్చరించాయి.